དགེ་རྒན་ནི་བློ་གྲོས་སྤོབས་པའི་སྣང་བ་རྒྱས་པའི་དཔའ་མཛངས་རྟུལ་ཕོད་ཅན་ཞིག་རེད།དེ་བས་ང་དགེ་རྒན་ལ་དགའ།དགེ་རྒན་ལ་དུང་།ལྟོ་གོས་ཀྱི་ཆ་རྐྱེན་མེད་པའི་འཇིགས་པ་དང་གཞན་གྱིས་མི་བསྔགས་པའི་འཇིགས་པ།རང་ལ་སྙིང་ཉེ་བའི་མི་མེད་པའི་འཇིགས་པ་དང་མཐོང་ན་མི་མཐུན་པ་མེད་པའི་འཇིགས་པ་སོགས་གང་ཡང་མི་དགོས་པར།དཔེ་དེབ་ཅིག་དང་འབྲི་སྨྱུག་ཅིག་ཕྱག་ཏུ་བསྣམས་ཏེ་དགེ་རྒན་གྱི་འོས་འགན་ཕྲག་ཏུ་བཞེས་ནས་ལང་ཚོ་དང་བློ་རིག་གི་མྱུ་གུ་རྒྱས་བཞིན་པའི་སློབ་ཕྲུག་བརྒྱ་སྟོང་ལ་གསོན་ཤུགས་སྐྲུན་མཁན་ཞིག་རེད།